cyanic-selkie/wikianc huggingface dataset:
Mamers
Mamers ass eng franséisch Gemeng am Departement Sarthe (72) an der Regioun Pays de la Loire.
D'Awunner ginn "Mamertins, Mamertines" genannt.
Mamers läit 41 km vu Le Mans ewech.
Canton de Saint-Joseph-1
De Canton de Saint-Joseph-1 ass eng fréier franséisch administrativ Andeelung am Arrondissement Saint-Pierre, an dem Departement La Réunion.
Châtillon
Châtillon ass den Numm vu verschiddenen Uertschaften:
Félix Tisserand
Den François Félix Tisserand, gebuer den 13. Januar 1845 zu Nuits-Saint-Georges a gestuerwen den 20. Oktober 1896 zu Paräis war e franséischen Astronom.
Den Tisserand huet an der École normale supérieure Mathematik a Physik studéiert. Hie krut 1866 am Paräisser Observatoire eng Plaz als Adjoint a gouf 1873 Direkter vum Observatoire vun Toulouse, wou hie Professer gouf. Am Joer 1878 gouf hien zum Member vun der Paräisser Akademie vun de Wëssenschaften ernannt. 1883 gouf hien Nofollger vum Puiseux um Léierstull fir Himmelsmechanik op der Sorbonne zu Paräis. 1892 huet hien d'Leedung vum Paräisser Observatoire iwwerholl. Do huet hien d'Leedung vum Projet Carte du Ciel, wou de ganzen Himmel fotografesch kartéiert gouf. Gläichzäiteg huet hien e Fotoatlas vum Äerdmound initiéiert, den Atlas photographique de la lune. Dëse gouf eréischt zu der Zäit vun de Moundlandungen ofgeléist.
Arrondissement Châtellerault
Den Arrondissement Châtellerault ass eng franséisch administrativ Andeelung am Departement Vienne an der Regioun Nei-Aquitaine.
Den Haaptuert ass Châtellerault.
Den Arrondissement setzt sech aus 12 Kantonen zesummen:
Jean Engling
De Jean (oder Johann) Engling, gebuer den 13. Oktober 1801 zu Chrëschtnech, a gestuerwen den 13. Mäerz 1888 um Marienhaff (haut Lampertsbierg), war e lëtzebuergeschen Theolog, Kaploun, Archeolog, Historiker, Numismatiker, Auteur a Pedagog.
Vun 1825 bis 1828 war hie Professer am Collège communal zu Iechternach. Am Athenäum war hie Philosophie- an Theologie-Professer vun 1841 bis 1869.
Vun 1845 un war hien um Seminär vu Lëtzebuerg an huet do Philosophie an Theologie enseignéiert.
Vun 1853 bis 1876 a vun 1885 bis 1888 war hie President vun der "Archeologescher Gesellschaft", déi 1868 d'Section des sciences historiques vum Institut royal grand-ducal gouf.
Hie war och eng gewëssen Zäit Doumhär vun der Kathedral an der Stad Lëtzebuerg.
Jean-Claude Juncker
Hie war vun 2014 bis 2019 President vun der Europëscher Kommissioun.
Virdru war hie vun 1982 bis 2013 ouni Ënnerbriechung Member vun der Lëtzebuerger Regierung an zanter 1995 Premierminister (zäitweileg och Finanzminister). Ausserdeem war hie vun 2005 bis 2013 President vum Eurogrupp. No de virgezunnene Chamberwale vum 20. Oktober 2013 war hie fir e puer Méint Deputéierten an der Chamber.
Jean Engling
D'Persoun Jean Engling
A senger Portrait-Gallerie schreift de Charles Arendt iwwer den Engling: ''Im Privatleben war er still und zrückgezogen. Seine Devise lautete «ora et labora». Mit stoischem Gleichmut allen materiellen Genüssen, besonders jedem Luxus entsagend, mochte der bescheidene Mann bei Vielen als Sonderling gelten. Die Wenigen, die ihm näher standen, bewunderten indes seine makellose, segensreiche Eigenart, sein selbstloses Bestreben, der Menschheit nützlich zu sein mittelst rastloser Pflege der Wissenschaft und diskreter Ausübung der Charitas. - Tatsache ist, daß alles, was er durch seine nüchterne Lebensweise erübrigte, den Armen zufloß.''
Jean-Claude Juncker
Säi Liewen
Als Jong vun engem Hüttepolizist vun der ARBED ass de Jean-Claude Juncker zu Bieles (Gemeng Suessem) opgewuess. Säi Lycée huet e ganz an der École apostolique vun den Häerz-Jesu Pateren zu Clairefontaine gemaach an 1974 mam lëtzebuergesche Premièresexamen (Section A latine), deen en am Lycée Michel Rodange an der Stad geschriwwen huet, ofgeschloss.
1980 gouf de Jean-Claude Juncker an der Stad Lëtzebuerg um Barreau als Affekot vereedegt, huet awer dëse Beruff bis ewell net praktizéiert. Zanter 1974 engagéiert hie sech an der Chrëschtlech Sozialer Vollekspartei (CSV) a gouf 1979 parlamentaresche Sekretär vun där Partei.
Regierungsmember
1982, mat knapps 28 Joer, gouf hie Staatssekretär fir Aarbecht a Sozialversécherung an der Regierung Werner-Thorn-Flesch. Bei de Chamberwale vum 17. Juni 1984 gouf de Jean-Claude Juncker fir d'éischt Kéier an d'Chamber gewielt, huet dat Mandat awer net ugeholl, wéi en zum Aarbechtsminister a Budgetsminister an der Regierung Santer-Poos I ernannt gouf. No de Chamberwale vum 18. Juni 1989 gouf hie Finanzminister an Aarbechtsminister an der Regierung Santer-Poos II. 1991, als President vum Conseil vun de Wirtschafts- a Finanzministere vun der EG (EcoFin), huet de Jean-Claude Juncker den Traité iwwer d'Europäesch Unioun (Traité vu Maastricht) mat ausgeschafft, besonnesch déi Voleten, déi d'Wirtschafts- a Wärungsunioun (EMU) betreffen. Et ass och hien, deen um informelle Conseil vun den EGs-Finanzministeren zu Lëtzebuerg de Prinzip vum opting out fir Groussbritannien geschaf huet an domat d'Negociatiounen ëm d'EMU gerett huet.
Am Hierscht 1989 hat hien e schrot Autosaccident, wéinst deem en zwou Wochen am Koma louch.
1992 huet de Jean-Claude Juncker op nationalem Plang eng grouss Steierreform ausgeschafft, déi den 1. Januar 1993 a Kraaft getrueden ass. Tëscht 1990 a 1995 war hien zousätzlech President vun der CSV.
Premierminister
Bei de Chamberwale vum 12. Juni 1994 gouf de Jean-Claude Juncker an d'Parlament erëmgewielt, huet awer an der Regierung Santer-Poos III, seng Funktiounen als Finanz- an Aarbechtsminister bäibehalen. Den 20. Januar 1995, nodeem de Jacques Santer zum President vun der Europäescher Kommissioun ernannt gouf, gouf de Jean-Claude Juncker Premierminister a Staatsminister vu Lëtzebuerg. Hien huet awer och nach seng zwéi vireg Portefeuillë bäibehalen.
Am Juni 1999, no de Chamberwalen, gouf de Jean-Claude Juncker nees zum Premier ernannt, dës Kéier vun enger Koalitiounsregierung, déi aus Vertrieder vun der CSV an der Demokratescher Partei (DP) zesummegesat war (d'Regierung Juncker-Polfer). Ausserdeem war hien zoustänneg fir d'Finanzen an d'Kommunikatiounen.
Wéinst sengem bis dohi perséinleche beschte Resultat bei de Chamberwale vum 13. Juni 2004 gouf de Jean-Claude Juncker op en Neits Premierminister, Staats- a Finanzminister vun enger Regierung, déi aus Vertrieder vun der CSV an der Lëtzebuerger Sozialistescher Aarbechterpartei (LSAP) zesummegesat ass (d'Regierung Juncker-Asselborn I). Och an der Regierung Juncker-Asselborn II, déi aus de Chamberwale vum 7. Juni 2009 ervirgoung an déi den 23. Juli 2009 vereedegt gouf, war hien nees Staats- a Premierminister a Minister fir den Tresor. Den 30. Abrëll 2013 gouf hien zousätzlech Minister fir de Kultus.
President vum Eurogrupp
Den 10. September 2004, gouf de Jean-Claude Juncker zu Scheveningen fir 2 Joer, vum 1. Januar 2005 un, zum éischte President vun der informeller Reunioun vun de Finanzministere vun de Memberslänner vun der Eurozon, dem "Eurogrupp" gewielt. Dëst Mandat gouf den 8. September 2006 ëm 2 Joer, deemno bis Enn 2008, verlängert, an de Statuten no sollt de Jean-Claude Juncker och net méi fir en drëtt Mandat kandidéieren däerfen. Den 12. September 2008 gouf allerdéngs an enger Reunioun vun der Eurogrupp zu Nice decidéiert, dem Jean-Claude Juncker en drëtte Mandat unzebidden, wat dësen ugeholl huet. Den 18. Januar 2010 gouf hien nach eng Kéier, fir zwee an en halleft Joer, a sengem Mandat confirméiert. Am Summer 2012 huet de Jean-Claude Juncker säin Accord ginn, nach eng Kéier 6 Méint drun ze hänken, ënner der Konditioun, datt den Yves Mersch soll an den Direktiounsrot vun der Europäescher Zentralbank nominéiert ginn. Den 21. Januar 2013 dunn huet hie säin Amt dem Jeroen Dijsselbloem iwwerlooss.
SREL-Affär a Récktrëtt
An der éischter Hallschecht vun 2013 huet eng Spezialkommissioun vun der Chamber sech mat de Praktike vum SREL aus deene Jore virdrun auserneegesat. Deem virausgaange ware Revelatiounen iwwer illegal Macheschafte vu verschiddene Membere vum Srel, deels duerch Presseartikelen, deels duerch Aussoen am Kontext vun der Bommeleeër-Affär. Am Ofschlossrapport huet d'Chamberkommissioun festgestallt, datt de Juncker, deem de SREL als Premierminister direkt ënnerstoung, déi politesch Verantwortung fir dës onkontrolléiert Aktivitéiten ze droen hätt. De Juncker selwer war, wéi erauskomm war, 2007 Affer vu sou Praktike ginn, wéi den deemolege Chef vum SREL Marco Mille heemlech e Gespréich tëscht hinnen zwéi mat enger preparéierter Auer opgeholl hat. Den 10. Juli 2013 huet de Juncker no laanger Diskussioun an der Chamber Neiwalen ugekënnegt.
President vun der CSV-Fraktioun an der Oppositioun
Bei de Chamberwale vum 20. Oktober 2013, déi dorophin organiséiert goufen, gouf de Jean-Claude Juncker nees, als dee Kandidat mat deene meeschte Stëmmen, an d'Parlament erëmgewielt. Well d'CSV kee Koalitiounspartner fonnt huet, an dräi Parteien, nämlech d'LSAP, d'DP an déi Gréng 32 Sëtz vu 60 op sech vereenege konnten, hu si Koalitiounsgespréicher gefouert, déi de 4. Dezember 2013 an der Regierung Bettel-Schneider hiren Ausdrock fonnt hunn. De Jean-Claude Juncker war zanterhir, bis Enn September 2014, Fraktiounschef vun der CSV-Fraktioun, der Haapt-Oppositiounspartei an der Chamber.
President vun der Europäescher Kommissioun
Fir d'Wale fir d'Europäescht Parlament 2014 war de Jean-Claude Juncker de Spëtzekandidat vun der Europäescher Vollekspartei (EVP), ouni selwer fir d'Parlament kandidéiert gehat ze hunn. Déi grouss Parteien am Europaparlament ware sech am Januar 2014 eens ginn, datt de Spëtzekandidat vun där Partei mat deene meeschte Sëtz sollt de Preisdent vun der Europäescher Kommissioun ginn. D'Europäesch Staats- a Regierungscheffen hu sech laang där Interpretaioun vum Traité vu Lissabon widersat, well et si sinn, déi de Kommissiounspresident ze "designéieren" hunn, deen awer vun EP "approuvéiert" muss ginn. Well en anere Kandidat virum Parlament keng Chance gehat hätt, huet den Europäesche Conseil de 26. Juni 2014 de Jean-Claude Juncker virgeschloen. De brittesche Premierminister David Cameron hat sech bis zulescht där Nominatioun widersat, konnt awer keng Spärminoritéit vu Votten zesummekréien, fir et ze verhënneren.
De 15. Juli 2014 gouf hie vu 422 vun de 729 Deputéierte vum Europaparlament, déi present waren, zum President vun der Europäescher Kommissioun gewielt. 250 haten der dergéint gestëmmt. Nodeem d'Europaparlament den 22. Oktober 2014 mat 423 dofir an 209 dergéint (bei 67 Enthalungen) och dem ganze Collège vu Kommissaren d'Vertaue gestëmmt hat, huet d'Juncker-Kommissioun hiert Mandat offiziell den 1. November 2014 ugetrueden.
Schonn déi éischt Woch vu sengem Amt gouf hien duerch d'LuxLeaks-Verëefentlechunge vu senger Vergaangenheet als Premier a Finanzminister erëmgeholl.
Am Ausland
De Jean-Claude Juncker gouf bis Enn 2013 eng 70 Mol fir seng politesch Aarbecht ausgezeechent : Sou gouf hie méi dacks schonn zum Doctor honoris causa ernannt an zwar vun
Hie gouf de 5. Februar 2002 vum franséische President Jacques Chirac zum Grand officier de la Légion d'honneur ernannt.
Den 13. Abrëll 2003 huet de rumänesche President Ion Illiescu de Jean-Claude Juncker mat den Insignë vum Grousse Stäre-Kräiz, der héchster rumänescher Distinctioun, ausgezeechent.
Hien ass zanter dem 27. Mee 2003 Éierebierger vun Tréier.
De 27. Januar 2004 gouf hien Éierebierger vun Orestiada, enger Stad an Thrakien.
De Jean-Claude Juncker gouf den 12. Mäerz 2007 als membre associé étranger an der Académie des sciences morales et politiques vum Institut de France (Paräis) installéiert amplaz vum verstuerwene Léopold Sédar Senghor.
De 16. Februar 2009 gouf hie sénateur d'honneur vun der Académie européenne des sciences et des arts.
2010 krut hien d'Große Goldenes Ehrenzeichen am Bande für Verdienste um die Republik Österreich.
Den 21. November 2011 krut hien de Verdéngschtuerde vum Land Rheinland-Pfalz fir seng landesiwwergräifend Zesummenaarbecht a säin Engagement an der Groussregioun.
Den 8. November 2013 krut hien d'Großkreuz vum Verdienstorden der Bundesrepublik Deutschland.
Foussball-Europameeschterschaft 2008/Qualifikatioun
D'Qualifikatiounsspiller fir d'Foussball-Europameeschterschaft 2008 si vum 16. August 2006 bis den 21. November 2007.
Reegelen
D'Qualifikatioun besteet aus 308 Spiller déi a Gruppe gespillt ginn. Et gëtt 50 Ekippen déi bei der Ausléisung de 27. Januar 2006 zu Montreux siwe Gruppen zougedeelt goufen. D'Grupp A besteet aus aacht Ekippen, d'Gruppe B bis G all Kéier aus siwen.
All Ekipp spillt eng Kéier en Auswäertspill an en Heemspill géint seng Gruppegéigner.
Fir d'Ennronn qualifizéiere sech all Kéier déi zwou bescht Ekippen aus enger Grupp. Dëst sinn herno 14 Ekippe mat den zwee Gaaschtlänner déi sech fir d'EM 2008 qualifizéiert hunn.
Gruppen
D'Gruppe goufen aus siwe verschiddenen Dëppen ausgeléist. Griicheland als aktuellen Europameeschter gouf op d'Nummer 1 gesat. D'🇨🇭 an 🇦🇹 brauchen als Gaaschtlänner keng Qualifikatioun ze spillen a sinn automatesch mat bei der Europameeschterschaft dobäi.
No der Ausléisung
D'Gruppen no der Ausléisung si follgend:
NGC 2976
Den NGC 2976 ass eng Spiralgalaxis, déi ronn 10 Millioune Liichtjoer vun der Äerd ewech ass. Den NGC 2976 ass eng Begleetgalaxis vum M 81 a gehéiert zu deem nom M 81 benannte Galaxiëkoup der M81-Grupp.
Entdeckung
D'Galaxis NGC 2976 gouf den 8. November 1801 vum däitsch-britteschen Astronom Wilhelm Herschel entdeckt.
Neuil
Neuil ass eng franséisch Gemeng am Departement Indre-et-Loire an der Regioun Centre.
Ballon d'Alsace
De Ballon d'Alsace ass en 1.247 Meter héije Bierg am südlechen Deel vum Massif vun de Vogesen. E läit op der Grenz vun der Regioun Grand Est an der Bourgogne-Franche-Comté, an um Territoire vu 4 Gemengen a vu 4 Departementer an zwar:
Et ass eng vun de Plazen a Frankräich mat dem meeschten Nidderschlag.
D'Strooss déi den Dall vun der Musel am Norden, mat den Däller vun der Savoureuse am Süden an der Doller am Oste verbënnt, féiert net wäit vun der Spëtz iwwer en 1.171 Meter héije Col.
De Ballon d'Alsace war den 10. Juli 1905 den éischte Col dee bis dunn am Tour de France huet misse gefuer ginn. Deen éischte Coureur op der Kopp grad wéi dat Joer duerno war de René Pottier. 100 Joer duerno stoung en erëm beim Tour de France 2005 an der 9. Etapp um Programm.
Laanscht d'Strooss steet e Monument dat vum Henri Desgranges als Erënnerung un de René Pottier opgeriicht gouf.
Sozialdemokratesch Partei (1970)
D'Sozialdemokratesch Partei (franséisch: Parti Social Démocrate), ofgekierzt SdP, war eng sozialdemokratesch Partei zu Lëtzebuerg. Si gouf den 2. Mee 1970 gegrënnt an 1984 opgeléist.
D'Sozialdemokratesch Partei huet sech 1970 vun der LSAP ofgespléckt, nodeem schonn 1969, wéinst interne Streidereien an der sozialistescher Partei, eng Erneierung vun der vireger CSV -LSAP Koalitioun feelgeschloe war. De lénkse Gewerkschaftsflillek vum LAV, war verschiddenen LSAP Memberen ze staark ginn. Hien huet ënner anerem fir e breet Matbestëmmungsgesetz a fir sozialistesch-kommunistesch Koalitioune bei den nächste Gemengewalen militéiert. Nom Ausschloss vun den Dissidenten aus der sozialistescher Chamberfraktioun hat d'SdP vun 1971 un eng eege Fraktioun vu fënnef Deputéierten an der Chamber. Et waren dat den Henry Cravatte, Antoine Krier, Roger Schleimer, de Georges Hurt an d'Astrid Lulling.
Bei de Chamberwale vum 26. Mee 1974 huet d'SDP 9.2 % vun de Stëmmen (5 Sëtz) kritt. Bei de Wale vun 1979 huet se der awer nees dräi verluer. Bei den Europawalen, de selwechten Dag, huet si kee Sëtz kritt.
463 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 468 v. Chr. | 467 v. Chr. | 466 v. Chr. | 465 v. Chr. | 464 v. Chr. | 463 v. Chr. | 462 v. Chr. | 461 v. Chr. | 460 v. Chr. | 459 v. Chr. | 458 v. Chr.
Dës Säit befaasst sech mam Joer 463 v. Chr.
Gare Rolleng
D'Gare vu Rolleng ass eng Gare op der Linn CFL-Linn 6 tëscht der Gare Péiteng an der Gare Rodange vun der Lëtzebuerger Eisebunn.
D'Gare vu Rolleng huet e Lift fir Leit mat reduzéierter Mobilitéit et méi einfach ze maache vun engem Quai op deen aneren ze kommen.
Canton de Saint-Louis-1
De Canton de Saint-Louis-1 ass eng franséisch administrativ Andeelung am Arrondissement Saint-Pierre, an dem Departement La Réunion.
Micky Erpelding
D'Marie-Micheline ("Micky") Erpelding, resp. Bintz(-Erpelding), gebuer de 14. Dezember 1939 zu Esch-Uelzecht a gestuerwen den 20. Juli 2000 och do, war eng lëtzebuergesch Radio-Speakerin, Sängerin, Schauspillerin a Politikerin.
D'Micky Erpelding war vun 1960 un 2 Joerzéngte laang Speakerin beim lëtzebuergesche Programm vu Radio Lëtzebuerg. Si huet Theater gespillt, ë. a. am Escher Liewensfrou an an de Lëtzebuerger Revue. Si huet och e Musical fir Kanner geschriwwen (All Dag e bëssen, 1978), a Märercher iwwersat.
Louis Marie de Lescure
De Louis-Marie de Salgues, Marquis de Lescure, gebuer zu Versailles den 13. Oktober 1766, gestuerwen zu La Pellerine, (Mayenne) den 3. November 1793 war e franséischen Adelegen a Generol am Krich an der Vendée.
Micky Erpelding
Politesch huet si sech zanter 1980 an der LSAP engagéiert, fir déi se vun 1981 bis bal zu hirem Doud am Escher Gemengerot souz. Vum 1. Februar 1989 bis den 31. Dezember 1993 a vum 2. Juni 2000 bis de 15. Juli 2000 war se am Schäfferot.
Si war mam Aly Bintz bestuet, an hat 2 Kanner.
Louis Marie de Lescure
Hie war de Jong vum Marie-Louis-Joseph de Lescure an der Jeanne de Durfort de Givrac. D'Famill Lescure koum ursprénglech aus dem Albigeois, wou nach virun der Franséischer Revolutioun d'Schlass um Ufer vum Tarn ze gesi war. Säi Papp ass 1784 gestuerwen, an huet sengem Jong net vill hannerlooss, bal d'ganz Verméige war verspillt.
Nationalstrooss 11
D'Nationalstrooss 11 oder N11, an och Iechternacher Strooss genannt, ass eng lëtzebuergesch Nationalstrooss an de Kantone Lëtzebuerg, Gréiwemaacher an Iechternach.
Louis Marie de Lescure
De Louis Marie de Lescure huet et trotzalledem geschafft 1791 duerch d'Hochzäit mat senger Kusin Victoire de Donnissan eng gutt Partie ze maachen. Hie war de Cousin vum Henri du Vergier de La Rochejacquelein, engem aneren Held vum Krich an der Vendée. De Journalist Pierre Lescure ass ee vu sengen Nokommen.
Nationalstrooss 11
Si huet hiren Ufank zu Eech op der N7 a féiert vun do iwwert den Dummeldenger Contournement an da praktesch de ganzen Wee an nordëstlecher Direktioun iwwert de Waldhaff op Gonnereng, vun do op engem Contournement, deen am September 2015 opgoung, ronderëm Jonglënster, an dann iwwert Grolënster, d'Schanz, Wuelper, de Méchelshaff a Lauterbuer op Iechternach.
Zu Iechternach féiert se dann op déi al Bréck an dann iwwert d'Sauer an Däitschland, wou se Uschloss un d'L1 a gläich duerno un d'B257 / E29 huet. Zu Iechternach kräizt se sech och mat der N10.
D'Gesamtlängt vun der N11 ass zirka 31,5 km.
Louis Marie de Lescure
De Lescure an d'Revolutioun
Um Ufank vun der Revolutioun war de jonken Offizéier, deen eng grouss Kultur hat an dräi Sprooche geschwat huet, net komplett géint déi nei Iddien.
Zu där Zäit hat d'Emigratioun schonn ugefaangen. De Lescure a vill aner Gentilshommes vum Bas-Poitou wollten dësem Beispill net onbedéngt nogoen. Allerdéngs krut hien nom Fluchtversuch op Varennes Angscht, agespaart ze ginn, well hien dem Kinnek trei war, an hien ass fir eng kuerz Zäit am Juni 1791 emigréiert. Nees zeréck a Frankräich war hien ee vun de Verdeedeger vum Louis XVI. bei den Evenementer vum 10. August 1792. Duerno huet hie sech op säi Schlass vu Clisson (Poitou) zeréckgezunn, a vill vu senger Famill empfaangen, déi vu Paräis a virun der Terreur geflücht waren.
D'Bauere vum Poitou déi schonn an hirer reliéiser Meenung blesséiert gi waren, a gesinn hunn, wéi d'grouss Proprietär verfollegt goufen, waren elo duerch d'Levée en masse och un der Rei. Si wollten neg follegen, an hu sech revoltéiert ; hiren éischte Gedanke war et, hir Hären als Cheffen erauszesichen: d'Bauere ronderëm Châtillon sinn op Clisson bei de Lescure komm, fir de La Rochejaquelein, säi Cousin, sichen ze kommen, dee Lännereien an hire Paren hat.
Nodeem de La Rochejaquelein fort war, an d'Bauere ronderëm Clisson lues a lues noginn hunn, war de Lescure de republikanesche Verfollegungen ausgeliwwert: hie gouf mat senger ganzer Famill an de Prisong zu Bressuire bruecht. No e puer Deeg koum hien awer nees fräi, d'Arméi vun der Vendée huet Bressuire ageholl. Vun do un huet hien zu den éischte Cheffe vun dëser Arméi gezielt, d'Bauere vu sengem Kanton sinn him gefollegt.
D'Vendée
Nodeem den Triumph vun der Revolutioun decidéiert gi war, ass de Lescure an d'Vendée gaangen, an huet den éischten Opstand ugestëppelt. Vun Ufank un an op de Wonsch vu senge Baueren, huet hie sech un d'Spëtzt vum Opstand gestallt.
Schonn an den éischten Deeg huet hien d'Vendéens iwwerrascht, andeems hien als éischten op eng barrikadéiert Bréck virun Thouars gestiermt ass, déi vu republikaneschen Truppe bewaacht gi war (25. Mee 1793). Hien ass och a Fontenay gestiermt, och wann d'Leit an engem éischte Moment net nogezu sinn, well hie presséiert war, d'Prisonéier ze befreien (16. Mee 1793). Zu Saumur gouf hie blesséiert, mä d'Stad konnt ageholl ginn. An der Schluecht vun Tiffauges, der leschter grousser Victoire vun de Vendéens um rietsen Ufer vun der Loire huet de Lescure de Baueren entgéint geruff: «''Y-a-t-il quatre cents hommes assez braves pour venir périr avec moi? - Oui, monsieur le marquis !''» hunn d'Leit aus der Par vun Echaubrognes geentwert. No dem Versuch Nantes unzegräifen (29. Juni 1793) huet sech de Lescure zu Bussières installéiert, vu wou aus hie versicht huet, d'verspreeten Truppe vun der Kathoulesch a kinneklecher Arméi nees zesummenzeruffen.
D'Virée de Galerne
Nodeem hien aus sengem Generalquartéier vum François-Joseph Westermann verdriwwe gi war, gouf hie bei La Tremblaye déidlech blesséiert, a gouf vu senge Männer nom Desaster vu Cholet matgeschleeft (Virée de Galerne).
De Lescure huet awer weiderhi Rotschléi ginn, an et gouf Hoffnungen, datt seng Blessure net ze vill schlëmm wier. Hien huet dozou bäigedroen, datt de La Rochejaquelein zum Chef vun der Arméi ernannt ginn ass. Nodeem d'Arméi iwwer d'Loire komm war, ass hie weider mat hinnen duerch den Anjou an duerch d'Bretagne gezunn. Seng Blessure ass allerdéngs ëmmer méi schlëmm ginn.
An de Mémoires vu senger Witfra erzielt si déi laang Agonie vu sengem Doud. De Lescure, deen och "Saint du Poitou" genannt ginn ass, ass ënnerwee tëscht Ernée a Fougères den 3. November 1793 gestuerwen. Hie gouf op enger onbekannter Plaz begruewen, warscheinlech fir Evenementer wéi beim Bonchamps ze verhënneren, deem d'Republikaner no sengem Doud de Kapp erofgeschlo haten, fir en un d'Convention ze schécken.
Seng Fra, déi mat him an d'Vendée gezu war, gouf méi spéit als Witfra ënner dem Numm Mme de La Rochejacquelein berüümt. Si war am Exil bis 1816 an huet um Ufank vun der Restauratioun hir Mémoires verëffentlecht.
Lëtzeburger Freihétsbewegong
D'Lëtzeburger Freihétsbewegong (L.F.B.) war eng lëtzebuergesch Organisatioun vu Resistenzler. Si gouf am Dezember 1940 zu Rëmeleng gegrënnt. An enger onbenotzter Grafkummer um Kierfecht hat se eng Dréckerei ageriicht an huet do Fluchziedele géint den däitschen Okkupant gedréckt. Si huet sech och am Intressi vun de lëtzebuergeschen Zwangsrekrutéierten an Deserteuren agesat an huet den Alliéierten Noriichten iwwer d'Lag zu Lëtzebuerg an och an den anere besate Länner zoukomme gelooss.
Haiti
Haiti (haitianesche Kreol: Ayiti; fr.: Haïti) ass en Inselstaat an de Groussen Antillen an der Karibik. Haiti ëmfaasst de westlechen Deel vun der Karibikinsel Hispaniola, den Ostdeel dovun ass d'Dominikanesch Republik.
Den Numm kënnt aus der Sprooch vun den Taíno, den Urawunner vun Hispaniola, a bedeit "biergesch Land". De Gros vun den 9 Milliounen Awunner staamt aus Afrika. Port-au-Prince heescht d'Haaptstad vun Haiti.
Haiti ass dat eenzegt Land vum amerikanesche Duebelkontinent, dat zu den am mannsten entwéckelte Länner gezielt gëtt. Eng schwach Ekonomie an instabil politesch Verhältnesser mat heefegen Onroue sinn d'Ursaachen dofir, datt iwwer 3 Milliounen Haitianer an den 1990er Joren ausgewandert sinn.
Den 12. Januar 2010, ëm 16.53 Lokalzäit, huet en Äerdbiewen mat der Amplitud 7 dat ganzt Land erfaasst a sämtlech Infrastrukture staark beschiedegt. Den Epizentrum louch am Mier, 15 km virun der Haaptstad Port-au-Prince, déi zu 90% zerstéiert gouf.
Canton de Saint-Louis-2
De Canton de Saint-Louis-2 ass eng franséisch administrativ Andeelung am Arrondissement Saint-Pierre, an dem Departement La Réunion.
Messier 77
De Messier 77 (och als NGC 1068 bezeechent) ass eng +8,90 mag hell Spiralgalaxis mat enger Gréisst vu 7,3' × 6,3' am Stärebild Cetus. Dës Galaxis vun der Hubble-Sequenz Sb ass als Radiogalaxis och nach ënner dem Numm Cetus A bekannt an huet en aktive Kär an hirem Zentrum. Hir Distanz ass ronn 60 Millioune Liichtjoer, soudatt M77 tatsächlech eng vun deene gréisste Spiralgalaxien am Messier-Katalog ass.
Aloyse Schiltz
Den Aloyse Schiltz, gebuer den 21. Januar 1919 zu Ettelbréck a gestuerwen den 8. Abrëll 2017, war e lëtzebuergesche Resistenzler an Offizéier (Lieutenant-Colonel). ,
Hien ass de Brudder vum René Schiltz, deen och Offizéier an der Lëtzebuerger Arméi war.
Seng Liewensgeschicht
Wéi d'Gestapo him op der Spuer war, huet hie mat der Hëllef vum Albert Ungeheuer d'Land verlooss an iwwer Frankräich, Spuenien a Portugal, London erreecht.
Mat der Ënnerstëtzung vun der Lëtzebuerger Exilregierung gouf hien déi franséisch Offizéieschschoul Cadets de la France Libre (St. Cyr en exil) opgeholl. Am Mee 1944 krut e säin Offizéieschbrevet an huet dunn nach Spezialcourse bei de Parascommandoe vum BCRA kritt.
Uganks August gouf hien an de franséischen Ardennen an der Géigend vu Charleville-Mézières hanner den däitsche Linne parachutéiert an huet mat de Maquisarde géint déi däitsch Ënnerdrécker gekämpft.
Den 10. an 11. September 1944 war hie bei der Liberatioun vu Lëtzebuerg derbäi. Nom Krich war hie Kommandant vun der Groussherzoglecher Garde an huet an där Eegenschaft den Exekutiounsplotto kommandéiert, deen déi zum Doud verurteelt Kollaborateuren higeriicht huet.
Georg-Büchner Präis
De Georg-Büchner Präis, och Büchner-Präis genannt, ass dee wichtegsten däitsche Literaturpräis.
E gouf vun 1923 un als Erënnerung un de Georg Büchner u Kënschtler verginn, déi entweeder wéi de Büchner aus Hessen stamen oder mat Hessen geeschteg verbonne waren. 1951 gouf de Präis an e Literaturpräis changéiert, dee vun der Däitscher Akademie fir Sprooch an Dichtung all Joer verdeelt gëtt. De Präis geet un däitschsproocheg Auteuren, déi mat hirem Schreiwe vill fir déi däitsch Sprooch gemaach hunn. D'Éierung vun de Laureaten ass zu Darmstadt. De Präis ass zanter 2002 mat 40.000 Euro dotéiert.
Pënscherbaach
D'Pënscherbaach och als Pëntsch oder Pentscht op verschiddene Kaarten erëmzefannen ass eng Baach am Éislek. Si entsteet op der Héicht vu Siwwenaler beim Zesummelaf vun der Lamichtsbaach mat der Marbich.
Si leeft duerno de ganzen Zäit a Richtung Süden an hëlt ënnerwee e puer kleng Baache mat weider, dorënner d'Weipeschbaach, eng Baach déi vum Flouer Wollefslach, a soss nach e puer Baachen ouni Numm, fir an engem schmuelen Dall laanscht Pënsch weider bis op Lellgen ze lafen. Op dësem leschte Stéck mécht se och d'Grenz mam Naturschutzgebitt Lellgen-Fréng/op Bärel.
Nodeem se do d'Lellgerbaach nach opgeholl huet, leeft se ronn 100 Meter no deem Zesummefloss an d'Klierf.
D'Baach ass 3,9 km laang.
Ceres
Ceres ass:
Marianne Majerus
Liewen
D'Marianne Majerus ass duerch hir Billerbänn bekannt ginn. Si ass op d'Fotografie vu Gäert, Planzen, Portraiten an typesch engleschen Haiser spezialiséiert. Si huet Biller fir iwwer 50 Bicher geknipst, a villen Ausstellunge matgemaach an och fir Zäitschrëfte geschafft.
Am Joer 2002 gouf se vum Garden Writers Guild zur Fotografin vum Joer gewielt. 2010 gouf si zum International Garden Photographer of the Year ernannt, fir hir Foto "Layered landscape: a moment captured" an 2018, fir hir Foto "Mediterranean Dawn", gouf se mam European Garden Photography Award ausgezeechent.
Si ass d'Duechter vun engem fréieren Deputéierten, dem Dokter Nicolas Majerus vun Esch-Uelzecht, ass mat engem Englänner bestuet a lieft zanter 1976 zu London.
Als eng vun de Fotografen
D'Marianne Majerus huet och vill Portraite geknipst. Eng Rei dervu fënnt een an de Kollektioune vun: The National Portrait Gallery zu London, The Arts Council of Great Britain an dem Centre national de l'audiovisuel zu Lëtzebuerg.
Zanter der Mëtt vun den 1980er Joren ass d'Marianne Majerus eng reegelméisseg Mataarbechterin vun: The Times, The Sunday Times Magazine, The Daily Telegraph, The Sunday Telegraph Magazine, House and Garden, Homes and Gardens, The London Evening Standard, The RHS Garden Journal, The English Garden, Gardens Illustrated, Architektur und Wohnen, Femina a Ville Giardini.
Centre d'Art 'Nei Liicht' zu Diddeleng
De Centre d'Art 'Nei Liicht' zu Diddeleng ass eng Fotogalerie an der Dominique Lang Strooss 25 zu Diddeleng.
Linn STIB 3
D'Linn 3 ass eng Tramsstreck zu Bréissel déi d'Gare du Nord mam Rond-Point Winston Churchill verbënnt, an deelweis ënnerierdesch fiert.
Louheck
D'Louheck ass zu Lëtzebuerg an a verschiddene Géigenden an Däitschland d'Bezeechnung fir d'Bëschform vun niddregen Eechebëscher mat kuerzen Ëmdriffszäiten (20 bis 25 Joer), déi laang Zäit fir d'Produktioun vun der Lou ugeluecht goufen, an hautdesdaags nach d'Landschaftsbild am mëttleren a südlechen Deel vum Éislek markéiert.
Canton de Brienne-le-Château
De Canton de Brienne-le-Château ass eng franséisch administrativ Andeelung am Arrondissement Bar-sur-Aube, am Departement Aube an der Regioun Grand Est.
Louheck
Geschichtleches a Bedeitung
Déi éischt Louhecke sinn am Éislek virun zirka 300 Joer ugeluecht ginn. Bis dohin hunn haaptsächlech Bichen an op waarme Südhäng och Drauweneeche gestanen. Obwuel d'Schiferbiedem am Éislek sech net ganz gutt gëeegent hunn, sinn dach déi meescht Louhecken am Norde vum Grand-Duché entstanen. Vereenzelt gouf et der awer och op der Musel a bei Iechternach, déi allerdéngs schonn 1903 erëm verschwonne waren.
Wéi am Ufank vum 18. Joerhonnert d'Lou aus den Eecheschuelen als Gierfstoff entdeckt gouf, kruten d'Eechen eng grouss wirtschaftlech Bedeitung. Sou koum et, datt ëm 1830 am Grand-Duché eng 100 Gierwereien implantéiert waren, déi haaptsächlech am Éislek louchen (eng 16 eleng zu Wolz). Den Héichpunkt vun de Louhecken huet mat der Ubannung vu Lëtzebuerg un den däitschen Zollveräin 1842 ugefaangen. Vun deem Zäitpunkt u war déi preisesch Arméi den Haaptclient vun der lëtzebuergescher Liederindustrie. Mat der grousser Nofro no Eecheschuele si schliisslech vill Bichebëscher mat Louhecken ersat ginn. Dobäi sinn haaptsächlech Stilleechen ugeplanzt ginn, déi bis dohin am Éislek kaum virkomm sinn. D'Louhecken hunn de Baueren an den Doléiner eng zousätzlech Akommesquell ginn, a schliisslech hunn déi vill Loumillen a Gierwereien nei Aarbechtsplazen an der Regioun geschaf.
Zanter 1870 ass et lues mat der wirtschaftlecher Bedeitung vun de Louhecke biergof gaangen. Vun do u si Gierfstoffer aus dem Ausland importéiert ginn, déi méi bëlleg waren, an de Virgank vum Gierwe verkierzt hunn. Kuerz Zäit drop sinn déi cheemesch Gierfstoffer op de Marché komm, déi an der Liederfabrikatioun benotzt ginn. Sou koum et, datt zanter dem Zweete Weltkrich am Grand-Duché kaum nach Lou gewonne gëtt.
Bewirtschaftung a Louschläissen
D'Louhecke goufen all 20-30 Joer, well dann de Gehalt un Tanin am héchsten ass, fir de Gebrauch vun der Schuel a vum Holz ëmgehaen (op de Stack gesat). D'Eeche kënne gutt aus dem Wuerzelstack nees nei ausschéissen, sou datt dat typescht Bild vun de Louhecke mat méi Stämm aus engem Wuerzelstack entsteet. Vun Zäit zu Zäit hunn déi al Wuerzelstäck mat neien Eeche missen ersat ginn.
Virum Ëmhae vun den Eeche si schonn am Februar-Mäerz an de Louhecke Beem an Traisch mat Ausnam vun den Eeche geraumt an zu Brennholz verschafft ginn. Am Mee-Juni, wann d'Schuel sech am beschte vum Stamm erofhuele léisst, ass mam Schläisse vun der Lou ugefaange ginn. Dobäi ass fir d'éischt dat klengt Geäscht mat der Kromm erofgeschloe ginn a schliisslech op Maanshéicht d'Schuel ronderëm de Stamm ageschnidde ginn a mam Rësser zwee- bis dräimol an der Längt opgeschlitzt ginn. Mam Louschlëssel ass de Stamm geschielt ginn a schliisslech e Meter iwwer dem Buedem ugeseet ginn, sou datt de Stamm nach um Stomp hänke bliwwen ass an een en op Aarbechtshéicht beim Schläissen hat. All zwéi Meter gouf de Bamstamm nees ronderëm ageschnidden a geschielt. An der Héichzäit vun de Louhecken goufen och dënn Staangen an Äscht (Louklëppelen) geschielt. Déi Aarbecht, bei där d'Äscht mat engem Louhummer op engem Stack geklappt goufe bis d'Schuel sech geléist huet, ass haaptsächlech vu Kanner oder eelere Leit gemaach ginn. D'Lousträife sinn am Bësch virgedréchent ginn, dann zu ongeféier 25 kg schwéiere Loubierde gebëndelt an heembruecht ginn, fir se do schliisslech ganz ze dréchnen. D'Holz ass zu Brennholz zougeschnidde ginn.
Liewensraum Louhecken
Grad well d'Louhecke kënschtlech entstane sinn, si s'en ofwiesslungsräiche Liewensraum. Jee no Alter bidden d'Louhecke verschiddenen Déieren- a Planzenaarten e Liewensraum. Well de gréissten Deel vun de Louhecken a Privatbesëtz ass a kleng Parzelle sinn, ass och nëmmen all Joer e klengen Deel op de Stack gesat ginn, sou datt e Mosaik aus Fläche vun ënnerschiddlechem Alter a Struktur entstanen ass.
Rudolph Minkowski
De Rudolph Leo Bernhard Minkowski, gebuer den 28. Mee 1895 zu Stroossbuerg, a gestuerwen de 4. Januar 1976 zu Berkeley a Kalifornien, war een däitsch-amerikaneschen, jiddeschen Astrophysiker. Hie war de Jong vum Pathologieprofesser Oskar Minkowski an e Cousin vum Hermann Minkowski.
Louheck
Liewensraum Louhecken
Als charakteristesch Déierenaart, déi vum Strukturräichtum vun de Louhecke profitéiert, ass d'Bëschhong (Tetrastes bonasia). De scheie Bëschvull brauch Bëscher mat vill Traisch, déi him Deckung a Fudder bidden. Wann d'Louhecken net méi bewirtschaft ginn, da gëtt de Liewensraum Louheck fir d'Bëschhong oninteressant an et verschwënnt. En anert Déier wat Virdeeler aus de Louhecken zitt ass d'wëll Kaz (Felis silvestris).
Rudolph Minkowski
D'Andeelung vu Supernovaen an d'Typen I an II (zesumme mam Walter Baade) hunn e wichtege Bäitrag fir d'astronomesch Distanzbestëmmung bruecht.
Louheck
Loufest am Kiischpelt
D'Loufest gëtt zanter 1995 all Joer um Pënzebierg bei Lellgen vun der Gemeng Kiischpelt an Zesummenaarbecht mam Naturmusée, der Forstverwaltung, der Akerbauschoul an enger Rei lokale Veräiner organiséiert.
Rudolph Minkowski
De Rudolph Minkowsko krut 1961 d'Bruce Medail iwwerreecht. Nom Rudolph an Hermann Minkowski ass och e Äerdmoundkrater genannt.
Louheck
Loufest am Kiischpelt
D'Uleies vum "Loufest" ass, déi al Traditioun vum "Louschläissen" um Liewen z'erhalen an engem breede Publikum erëm bekannt ze maachen. Et ass déi eenzeg reegelméisseg organiséiert Manifestatioun zum Theema Louwirtschaft a ganz Europa.
Um Loufest gëtt d'Schläisse selwer, awer och aner Saache wéi forstlech Alternativen zur "Niederwaldbewirtschaftung", d'Schleefe mam Päerd, Holzschnëtzaarbechten, vill Informatiounen iwwer d'Geschicht, d'Traditiounen an d'Produkter vun der Louheck gewisen, net nëmmen um Pënzebierg, mä och op geféierte Wanderungen oder am Musée-Bus.
Bréisseler Premetro
De Premetro vu Bréissel ass deen Deel vum Bréisseler Tramsnetz deen ënnerierdesch verleeft, a spéider vum Bréisseler Metro iwwerholl soll ginn.
Nationalstrooss 11D
D'Nationalstrooss 11D oder N11D, ass eng Nationalstrooss zu Gonnereng am Kanton Gréiwemaacher.
Administration des douanes et accises (Lëtzebuerg)
D'Administration des douanes et accises, oder kuerz d'Douane, ass nieft der Steierverwaltung (Administration des contributions directes), dem Enregistrement (Administration de l'enregistrement, des domaines et de la TVA) an dem Kadaster (Administration du cadastre et de la topographie), eng Verwaltung, déi dem Finanzministère ënnersteet.
Geschicht
=== Direktere vun der Douanesverwaltung === An der Zäit wou Lëtzebuerg Member vum däitschen Zollveräin war (18. Februar 1842 - 30 Dezember 1918)
Duerno a bis zur Kreatioun vun der Belsch-Lëtzebuerger Wirtschaftsunioun:
No der Kreatioun vun der Belsch-Lëtzebuerger Wirtschaftsunioun:
Fiskal Aufgaben
D'Douane erhieft Zollsteiere fir d'Europäesch Unioun (EU) op Wueren, déi aus Net-EU-Länner iwwer Lëtzebuerg an den Europäesche Bannemaart importéiert ginn. Tëscht de Länner vun der EU brauch zanter 1968 keen Zoll méi bezuelt ze ginn.
Den Zoll gëtt vun der EU per Reglement festgeluecht a gëtt an der gesamter Europäescher Unioun d'selwecht erhuewen. 25% vum Zoll däerf Lëtzebuerg hale fir d'Onkäschte vum Ophiewe vun de Steieren ze decken. Déi aner 75% ginn an de Budget vun der Europäescher Unioun.
Direkter
Zanter dem 4. Februar 2008 ass den Alain Bellot Direkter vun der Douanes- an Akziseverwaltung.
Nationalstrooss 11D
Se mécht den Uschloss vum CR122, deen do Rue du Village heescht, mat der Iechternacherstrooss. D'N11D ass ronn 700 Meter laang.
Tirreno - Adriatico
Den Tirreno-Adriatico ass eng Etappecourse mam Vëlo déi an Italie gefuer gëtt.
Zanter 2005 gehéiert dës Course zu der Serie vum UCI ProTour.
James Bradley
Den James Bradley gebuer am Mäerz 1693 zu Sherboren bei Cheltenham an der Grofschaft Gloucestershire an England, a gestuerwen den 13. Juli 1762 zu Chalford war en englesche Geeschtlechen an Astronom.
Vu 1711 bis 1718 huet hien Theologie um Balliol College zu Oxford studéiert. Am Joer 1719 gëtt de Bradley Paschtouer vu Bridstow a säi Frënd Samuel Molyneux verschafft him eng Aarbechtsplaz a Wales.
Nieft der Theologie intresséiert sech de Bradley fir d'Astronomie. Éischt Observatioune féiert hien ënner Uleedung vu sengem Monni, dem Amateurastronom Reverend James Pound, an der Par Wanstead am Essex duerch. Am Joer 1718 gëtt hien als „Fellow“ an d'Royal Society opgeholl.
1721 gëtt de Bradley op d'Universitéit vun Oxford geruff, wou hien d'Savilian Chair of Astronomy iwwerhëlt. Ënner anerem huet hie Virliesungen iwwer „experimentell Philosophie“ gehalen.
Dem Bradley säi Spezialgebitt war d'Astrometrie, d'Positiounsbestëmmung vun de Stären. Bei sengen Himmelsobservatiounen, déi hien aus dem Haus vu sengem Frënd Samuel Molyneux gemaach huet, entdeckt hie 1725 am Stär Gamma Draconis de Phenomeen vun der Aberratioun vum Liicht, entstanen duerch d'Beweegung vun der Äerd ëm d'Sonn. Dëst war en éischten eendeitege Bewäis fir d'Richtegkeet vum kopernikesche Sonnesystem a gläichzäiteg Basis fir d'Berechnung vun der Liichtvitess. Déi konnt de Bradley – am Géigesaz zum Christiaan Huygens – mat enger Genauegkeet vun engem Prozent ermëttelen. Hien diskutéiert seng Resultater 1728 mat dem Edmond Halley a verëffentlecht se am Januar 1729.
Duerch exakt Miessunge vun der Ëmlafbunn vum Äerdmound iwwer 19 Joer ewech, entdeckt hien d'Nutatioun vun der Äerdachs. D'Resultater vu sengen Observatioune publizéiert hien am Joer 1748.
Hie gëtt am Joer 1742 Nofollger vum Edmond Halley als "Astronomer Royal" an Direkter vum Royal Greenwich Observatory. Ënner senger Leedung gëtt d'Instrumentarium vum Greenwicher Observatoire ëm 1.000 £ opgestockt. Am Joer 1750 gouf e Quadrant vum John Bird a Betrib geholl. Am Joer 1752 kritt de Bradley e Joresgehalt vun 250 £ vum brittesche Kinnekshaus.
D'Publikatioun vum Bradley senge Stärenobservatioune kënnt wéinst Schreifrechter net virun. Eréischt an de Joren 1798 an 1805 ginn zwéi Bänn verëffentlecht. De Friedrich Wilhelm Bessel iwwerschafft dem Bradley seng Opzeechnungen an erstellt e Stärekatalog mat 3.000 Stären.
Den James Bradley gëtt als ee vun de Grënner vun der Astrometrie ugesinn an domat als ee vun de bedeitendsten Astronome vum 18. Joerhonnert.
Schluecht vu Valmy
D'Schluecht vu Valmy gouf den 20. September 1792 bei Valmy tëscht Preisen a Fransousen am Kader vun de Revolutiounskricher geschloen.
Nodeem Frankräich Éisträich den 20. Abrëll 1792 de Krich erkläert hat, sinn d'Géigner vun der Revolutioun den 18. August 1792 a Frankräich agefall.
Den 20. August konnten d'Preisen d'Schluecht vu Verdun fir sech entscheeden, an d'Strooss op Paräis war op. D'Chefkommandante vun de franséischen Arméie goufe verdächteg ; nach éier eng seriös Aktioun konnt ënnerholl ginn, goufen déi dräi Arméie vum Rochambeau, vum Lafayette a vum Luckner ënner de Genereel Dumouriez a Kellermann opgedeelt.
Campagne virun der Schluecht
Den 23. August huet sech Lonkech no engem Bombardement vun dräi Deeg erginn, an d'Alliéiert si Richtung Verdun gezunn, wat net méi ze verdeedege war.
De Kommandant op der Plaz, de Beaurepaire, deen d'Stad verdeedege sollt, war sou a senger Éier blesséiert, well de Krichsrot kapituléiere wollt, datt hien eng Pistoul geholl huet, a sech selwer erschoss huet. De jonke Marceau huet sech schlussendlech den 3. September 1792 no der Néierlag erginn. Hien hat säi Päaerd, seng Equipagen a seng Sue verluer.
« Que voulez-vous qu'on vous rende ? huet e Representant vum Vollek gefrot.
Den 2. September huet den Herzog vu Braunschweig Verdun am Numm vum Kinnek ageholl. D'Invasiounsarméi, déi sech zu Verdun versammelt hat, konnt 80.000 Mann virweisen. De Kinnek vu Preisen war presséiert, säin Zil z'erreechen, an huet der Arméi den Uerder ginn, duerch d'Champagne op Paräis ze marschéieren.
Den Dumouriez huet viru Sainte-Menehould, op engem Plateau säi Lager opgeschloen, deen iwwer de Wise louch, déi direkt op Châlons gefouert hunn. Dës Positioun huet sech rietser Hand op d'Aisne gestäipt, lénkserhand war eng Supp. En enken Dall huet de Camp vun den Héichte vun Iron getrennt, wou d'Preisen hiert Lager opgeschloen haten. Tëscht dësen zwou Héichte louch e Baseng vu Wise mat klengen Hiwwelen, um héchsten Hiwwel stoung d'Mille vu Valmy.
De Kellermann ass den 18. September zu Dampierre-le-Château ukomm, wou hien eng Noriicht vum Dumouriez krut, fir him déi bescht Positioun fir seng Truppen ze soen. Den Dag drop ass de Kellerman mat senge Männer iwwer d'Auve komm, mä hie war knapps op der Plaz ukomm, déi den Dumouriez him virgeschloen hat. Hie war dovun awer guer net iwwerzeegt, an ass op Sainte-Menehould gerannt, fir dem Chefgenerol Bescheed ze soen, wéi geféierlech dës Positioun dach wier.
Arrondissement Montmorillon
Den Arrondissement Montmorillon ass eng franséisch administrativ Andeelung am Departement Vienne an der Regioun Nei-Aquitaine.
Den Haaptuert ass Montmorillon.
Schluecht vu Valmy
Oflaf vun der Schluecht
Virun dräi Auer an der Nuecht, den 20. September, waren d'Preisen an d'Éisträicher schonn a Beweegung, an d'preisesch Avant-garde ënner dem Kommando vum Prënz zu Hohenlohe-Singelfingen, sollt gläich déi vum Kellermann begéinen, déi am Duerf vun Hans hiert Lager haten. D'Attack vum Feind huet séier kloer gemaach, datt et hei ëm eng seriös Affär goung, an net nëmmen e klengen Ugrëff vu Virposten. D'koaliséiert Arméi wollt déi zwou kleng Arméien déi hinnen am Wee stounge mat engem Schlag aus dem Wee raumen.
D'Avant-garde vum Géigner ass op Hans, tëscht der Bienne an der Tourbe, gezunn, wärend de groussen Deel vun der Arméi de Floss weider erop bei Somme-Tourbe gaangen ass, d'Éisträicher vum Generol Clairfayt hannendrun.
Wéi de Kellermann gewuer ginn ass, datt seng Avant-garde ugegraff gi war, huet hien d'Zelter zesummerappe gelooss, a sech Richtung Sainte-Menehould op de Réckwee gemaach. Et war keng Zäit méi, nachdeemol iwwer d'Auve ze marschéieren. D'Avant-garde konnt net laang duerchhalen, an de Kellermann huet schonn Dispositiounen ergraff, fir eng normal Schluecht hei ze schloen. Bis ëm déi siwen Auer huet en décken Niwwel verhënnert, datt sech d'Kontrahente géigesäiteg kloer gesinn hunn. Wéi den Niwwel lues awer sécher verschwonnen ass, gouf op béide Säite mat der Artillerie geschoss (dohier och den Numm Canonade de Valmy), ouni datt dëst op béide Säite vill Affer gefuerdert huet. Géint 10 Auer huet de Kellermann, deen am Zentrum stoung, d'Manöver vum Géigner analyséiert, wéi säi Päerd duerch eng Kanoun ënner him gestuerwen ass. Am selwechte Moment ass d'Munitiounslager an d'Luucht gaangen, vill Zaldote goufe blesséiert. An dëser Hektik sinn och vill Zaldote geflücht, an hunn de Rescht Munitioun matgeholl. En Deel vun der Infanterie huet e Réckzuchmanöver ugefaangen, wat nëmmen zu nach méi Onrouen an Onsécherheete gefouert huet. De Kellermann ass selwer op d'Plaz gaangen, an huet d'éischt Positioun ageholl.
Den Herzog vu Braunschweig, dee gemierkt huet datt d'Artillerie net duergaangen ass, fir d'Fransousen ze klappen, huet eng séier Attack versicht. Géint 11 Auer gouf d'Feier verduebelt, an hien huet dräi Kolonne fir d'Attack opgestallt, déi vun der Kavalerie ënnerstëtzt goufen.
D'Arméi, déi voller Enthousiasmus war, huet geäntwert a gejaut: Vive la nation !
D'Preise ware liicht iwwerrascht, an de Kellermann huet gejaut: "La victoire est à nous !". D'Artillerie huet d'Kugelen iwwer d'Käpp vun de Preise gejot, an den Herzog vu Braunschweig huet den Uerder zum Réckzuch ginn. Bis 4 Auer gouf weidergeschoss. D'Preisen hunn op en Neits versicht, mat hire Kolonnen eng nei Attack op d'Been ze stellen, mä d'Fransousen hu si op en Neits net duerchgelooss. Géint siwen Auer owes sinn d'Koaliséiert nees op hir ursprénglech Positiounen zeréckgezunn, an hunn de Fransousen d'Schluechtfeld iwwerlooss.